Täna Kristliku Maailma Uudistes -
Julge väljaastumine usuvabaduse eest:
Hiina kodukogudused esitasid valitsusele palve
lõpetada tagakiusamine.
Ja - mässuliste kontrollitud alad Kolumbias.
Kuidas julged raadiosaated levitavad Kristuse armastust
ohtlikus sõjatsoonis.
Pluss - Õigeusu kiriku kasvav mõju
ja selle uus paranenud suhe Venemaa valitsusega.
Kristliku Maailma Uudised
Tere tulemast Kristliku Maailma Uudistesse!
Olen George Thomas. Ja Wendy Griffith.
USA kongresman teeb tööd, et suurendada välisministeeriumis
rahvusvahelise usuvabaduse tähtsust.
Ajal, mil kristlased ja usuvähemused kogu maailmas kannatavad,
peab usuvabadus omama eelnõu autori sõnul suuremat tähtsust.
Valge Maja reporter Jennifer Wishon jätkab.
Mingil põhjusel ei ole inimesed enam niivõrd huvitatud
inimõigustest ja usuvabadusest.
Kui Virginia kongresman Frank Wolf asutas 1988. aastal
Rahvusvahelise Usuvabaduse Ameti, oli see tema sõnul peamine kõneaine.
Tolleaegne president Ronald Reagan oli võimas rahvusvaheline jõud,
kes pidas USA konstitutsiooni sõnu lepinguks ülejäänud maailmaga.
Wolfi sõnul on mure usuvabaduse suhtes aga vähenenud.
Iraagis, kus toimus rohkem piibellikke sündmusi,
kui üheski teises riigis peale Iisraeli,
on kristlastel väga raske aeg.
Nad räägivad Jeesusega sama keelt. Sinna on maetud Taaniel.
Baabülon. Aabraham ja Ester on Iraagist.
Inimesed ei huvitu enam ja Iraagi kristlasi aetakse püssiga taga.
Tema seaduseelnõu kehtestaks kõigile välisteenistujatele
usuvabaduskursuse,
tõhustaks usuvabadust keelavate riikide määramist
"erilist muret tekitavate maade" nimekirja
ja nimetaks ametisse rahvusvahelise usuvabaduse saadiku,
kes annaks aru otse välisministrile.
President Obama määras äsja sellele ametikohale
New Yorgi pastori Dr Suzan Johnson Cook'i,
kes astub ebastabiilsele maailmaareenile.
Pakistanis tapeti ainus kristlasest valitsusliige Shahbaz Bhatti,
ta tulistati surnuks.
Usklik naine on Pakistanis vangis jumalapilkamise eest
ja meie muudkui saadame sinna raha.
Dr Suzan Johnson Cook määrab riigid, kus kiusatakse inimesi taga usu tõttu,
millele USA määrab seejärel sanktsoonid.
Kongresman Wolfi sõnul on usuvabadus Ameerika teema.
Kui riigil on inimõigused ja usuvabadus,
on nad harilikult demokraatlik riik,
millega ei peeta sõda, ei vaielda ega võidelda.
2012. aasta poole vaadates kavatseb kongresman Wolf
kirjutada igale vabariiklaste presidendikandidaadile
ja õhutada neid prioretiseerima inimõigusi ja usuvabadust.
Jennifer Wishon, CBN News, Washington
Aitäh, Jennifer.
USA on õhutanud Hiinat parandama riigis
usuvabaduse ja inimõiguste olukorda.
Rahvaesindaja Chris Smith New Jersey'st
peab neil teemadel istungeid.
CBN'i korrespondent Kongressis John Jessup osales istungitel
ja ühineb meiega Kapitooliumilt.
- John, mis on tänase istungi põhiteema?
- Peateemaks on Hiina hiljutine poliitiliste dissidentide survamine.
Oleme kõik kuulnud moslemimaailmas, araabia keelt kõnelevais riikides
ja Põhja-Aafrikas toimuvast "araabia kevadest".
Vähesed on aga kuulnud "Jasmiinirevolutsioonist".
Seetõttu, et kongresman Smith'i poolt Kapitooliumile kutsutud
kõnelejad ja külalised väidavad, et Hiina valitsus
on need demonstratsioonid juba eos enne toimumist lämmatanud,
vangistades jõuga poliitilised teisitimõtlejad,
inimõigustega töötajad ja advokaadid.
- Mis koht on selles kõiges usuvabadusel?
- Nagu paljud paneelis osalejad täna osutasid,
ei ole täna Hiinas toimuv midagi uut.
See on halb olukord, mis on veelgi hullemaks muutunud.
Kongresman Smith mainis täna statistikat -
viimasel paaril aastal on arreteerimiste arv
Hiina kristlaste seas kasvanud 43 protsenti.
Teise statistika kohaselt vahistati kolm katoliku preestrit,
kuna nad keeldusid registreerumast ametivõimude juures.
Ja Szechuani provintsis kadus ka 300 munka.
Nendesarnaseid tagakiusujuhtumeid, mida seostatakse
poliitiliste teisitimõtlejatega, esineb ka usuvabaduse puhul.
- John Jessup Kapitooliumilt, palju tänu. - Aitäh.
Hiina kodukoguduste juhid seisavad tagakiusatud
Shouwangi koguduse eest.
Shouwangi kogudus tõrjuti välja oma tavapärasest kogunemiskohast
ja neil ei lubata üürida ega osta uut kohta.
Ülestõusmispühadel vahistas politsei 169 koguduseliiget,
kes püüdsid pidada koosolekut avalikus pargis.
Nüüd paluvad 19 kodukoguduste tippjuhti Hiina valitsusel
olukord lahendada ja garanteerida Hiinas usuvabadus.
Meie Washington D.C. büroost ühineb meiega David Aikman,
kes on raamatu "Jeesus Pekingis" autor.
- David, tore sind taas saates näha!
Kas Shouwangi koguduse heaks Hiina valitsusele saadetud palvekiri
probleemi lahendamiseks oli Hiina kodukoguduste juhtide poolt
julge samm?
- See oli väga julge samm, kuna esimest korda 60 aasta jooksul
esitasid kristlased kogukonnana palvekirja
otse Hiina poliitilistele võimudele.
Ja see on samm edasi Shouwangi koguduse
ligi tuhande liikme tülis Hiina valitsusega,
mis keelab neil üürida ja osta jumalateenistusruume.
Palvekiri muudab lahkheli seega intensiivsemaks.
Arvan, et võime seda hiljem nimetada
Hiina esimeseks tsiviilõiguste alaseks liikumiseks.
- Mõned aastad tagasi, vist 1998, esitasid kodukoguduste juhid
sarnase palvekirja ja sellele allakirjutanud
lõpetasid peamiselt vanglas. Kas see kordub taas?
- Arvan, et mitte, kuna seekord on tegemist linnakogudusega,
mis on tulvil kõrgharidusega professionaale ja professoreid.
Nad on Hiina linnakogukonnas üsna tugevalt kanda kinnitanud
ja esindavad rahvarühma, kelle üle Hiina valitsus
tahaks uhkust tunda - kõrgharidusega,
kõrgelt motiveeritud inimesed, ühiskonna sambad.
Antud tüli esindab vanamoodsat reaktsionistlikku lähenemist
usuasjadele, mille juured on Hiina Kommunistliku partei
valitsemisaja alguses.
Ja nagu palvekiri ütles, tegeleb mainitud lähenemine
usuasjadega täiesti vanamoodsalt.
- Siinkohal, Shouwangi konflikti valguses,
tahan lugeda juhtkirja valitsuse ajalehest "Global Times",
mis väidab, et pingete lahendamine valitsuse
ja niinimetatud perekoguduse vahel on keeruline
ning võib aimata valitsuse kimbatust.
Nad püüavad välja mõelda, kuidas tegeleda,
Hiina kahtlemata kõige kiiremini kasvava religiooniga.
- Valitsus on ilmselt segaduses ja seal on palju lahkarvamusi.
Mõned valitsusametnikud ja isegi ministrid tahaksid
kokku leppida mingisuguses usuvabaduses -
kui inimesed ei riku seadust, võivad nad Jumalat teenida
kus iganes mis tahes ajal soovivad.
On teisi, kes esindavad Kommunistliku partei vasaktiiba,
kelle sõnul peab Kommunistlik partei kontrollima kõike,
mis ühiskonnas toimub, kaasa arvatud usuasjad.
Ja Shouwangi usklikud ütlevad 'ei'.
Südametunnistusvabadus on üks inimühiskonna põhiõigusi.
See on raiutud Ülemaailmsesse Inimõiguste Deklaratsiooni,
mille Hiina on alla kirjutanud ja Hiina valitsus peaks seda austama.
- Väga huvitav. Hiinas on ajaloolised ajad
ja seal toimuval hoiab silma peal David Aikman.
David, nagu alati, aitäh saates osalemast!
- Palju tänu, George.
- Uus Egiptuse valitsus võib avada varem eks-president
Hosni Mubaraki poolt suletud kirikud.
Juhtide arvates võib kirikuid olla 48.
Uus kabinet kaalub ka võrdsete õiguste andmist
kristlastele, kes tahavad kogudusi ehitada.
Ühe Egiptuse kristliku aktivisti sõnul on tegemist rõõmsa üllatusega,
mis saabub ajal, kui Egiptuse moslemiäärmuslased
on olnud kopti kristlaste suhtes üha vaenulikumad.
Hiljuties vägivaldses kokkupõrkes moslemite ja kristlaste vahel
sai surma 13 inimest ja põletati maha kirik.
Seni pole riigi sõjalised juhid selliste rünnakute peatamiseks
suurt midagi teinud.
Kopti kristlased loodavad siiski, et tulevane Egiptuse valitsus
toob neile uusi vabadusi.
See on Egiptuse usklike suurim lootus,
et lõpuks tuleb valitsus, mis kaitseb riigi usuvähemusi.
See on nende suurim unistus.
Võime selle eest palvetada ja selle heaks poliitilist
ja vaimset tööd teha ning paluda Jumalal
see unistus meie õdede ja vendade jaoks selles riigis täide viia.
Paul Estabrooksi sõnul teavad Egiptuse kristlased
pärast sajandeid kestnud tagakiusu vastupidavuse tõelist tähendust.
Ta kutsus vaatajaid palvetama, et Jumal leevendaks nende kartusi
ja tooks neile rahu.
Järgmiseks - Rahu levitamine keset sõda.
Kuidas evangeelium levib ühel Kolumbia ohtlikeimal võitlustandril.
cwnews.org - sinu uudisteallikas globaalses veebikeskkonnas,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka podcast'ina.
Võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
www.cwnews.org
Alandlik karjane -
"Kes olen mina, et su rahvast Egiptusest välja viia?"
- ja kuri kuningas:
"Räägi kõvemini, putukas!" -
- võitlevad rahva tuleviku pärast -
"Ütle oma rahvale, et ma ei lase neil kunagi lahkuda."
- viimases Superraamatu episoodis -
"Sina pead mu rahva Iisraeli Egiptusest välja viima!"
"Lase mu rahval minna!"
Tulge avastage koos Chrisi,
Joy
ja Gizmoga,
kuidas Jumal teeb hämmastavaid asju tavaliste inimeste kaudu.
25 USD või suurema annetuse eest saate "Superraamatu" uusima DVD
"Lase mu rahval minna",
Teie and aitab luua uusi "Superraamatu" jagusid
ning tuua Jumala Sõna järgmise põlvkonnani.
"Superraamat" - supervägi superlastele.
Jõin esimest korda alkoholi ja proovisin kokaiini samal ööl.
Tahtsin uimasteid ja teha kõike, mis võimalik, et neid saada.
Sõltuvus hävitas tema karjääri ja perekonna.
Meie abielu oli täiesti lõhki.
Kui palvetasin tema eest oma autos, ütles Jumal: Oota. Usalda mind.
Kui vaatasin, kuidas Katie suhe Jumalaga üha tugevnes,
hakkasin kirikus käima.
On vaid üks alaline pääsetee - leida Issand Jeesus Kristus.
President Obama ütles sadadele latiinodest kristlikele juhtidele,
et põhjalik immigratsioonireform on moraalne kohustus.
Riiklikul hispaaniakeelsel palve- hommikusöögil kõnelenud president
käskis ameeriklastel, kes ei taha muuta immigratsiooniseadusi,
meenutada, et USA rajati immigrantide poolt.
Ta tsiteeris 5. Moosese raamatut:
"Seepärast armastage võõrast,
sest te olete ise olnud võõrad Egiptusemaal."
See on moraalne käsk, kui lastele ei anta võimalust
minna ülikooli või teenida armees nende vanemate tegude pärast.
See on moraalne käsk, kui miljonid inimesed elavad varjus
ja on muutunud haavatavaks ebaausate ettevõtete tõttu
või neil pole kuhugi pöörduda, kui neid ebaõiglaselt koheldakse.
Presidendile anti kakskeelne Piibel,
et aidata tal parandada hispaania keele oskust.
Kolumbia mässuliste sõda algas 1960. aastail
inspireerituna marksistlikust ideoloogiast,
tuld lisasid juurde inimröövid ja illegaalne uimastitööstus.
Täna liikumine aga kahaneb.
Paljud geriljad pöörduvad rahusõnumi poole
tänu julgele, pommide ja kuulide asemel
raadioid ja Piibleid kasutavale rünnakule.
Greg Musselman Kanada Märtrite Häälest
raporteerib Kolumbiast.
Nii näeb paljude usklike jaoks välja kogudus Kolumbias
geriljade poolt kontrollitud aladel.
Kristuse jüngritel on liiga ohtlik koguneda.
"Alex" elab koos perega keset mässuliste kontrollitud ala.
Tsiviilrahvastik jäi geriljade ja Kolumbia armee konflikti vahele.
Kui armee tuli ega suutnud leida geriljasid,
tungisid nad meie majadesse ja pöörasid nad pahupidi,
et leida kedagi, keda tappa.
Keset segadust leidis "Alex", kes väitis, et uskus alati Jumalat,
suhte Jeesuse Kristusega.
Kuulsime raadiost selget sõnumit, kuidas järgida Kristust ja kes Ta on.
Alexi sõnul on raadiojaamal olnud tohutu mõju
ja seepärast osaleb temagi selles töös.
Tean, et siinses suhtumises on toimunud suur muutus.
Raadiojaama alguses ei olnud paljud inimesed sellega nõus,
oli palju vastuseisu ja ähvardusi.
Nüüd pooldab seda juba enamus.
1983. aastal FARC'i geriljade poolt röövitud ja viis kuud vangis hoitud
Russell Stendali sõnul avanes võimalus raadiosaatja püstitamiseks
4000 meetri kõrgusele mäele pärast seda,
kui ta oli aidanud mõningaid tõsiselt haavatud mässulisi.
Issand lasi meil aidata päästa nende elud.
Üks asi viis teiseni ja meid kutsuti siia piirkonda.
Tasapisi saime VOM'i abiga anda kogu piirkonna lastele
seljakotid humanitaarabiga ja seegi aitas kaasa.
Seejärel otsisime kontakti iga perega,
andsime neile päikesepatareidel tegutsevad raadiod
ja nüüd on meil õnnestunud paigaldada raadiojaam
keset riigi arvatavasti vaenulikemat piirkonda.
Russell reisib röövimisohu tõttu tiimiga vaid öösiti.
Nad peidavad auto ära ja jätkavad teed mäele hobustega,
et raadiojaamani jõuda.
See on kuulus inimröövide piirkond. See on Kolumbia inimröövide pealinn
ja Kolumbia on maailma inimröövide pealinn.
Paljud neist, kes usule tulevad, on endised inimröövijad.
Kanada Märtrite Hääl eraldas raha, et laiendada raadiojaamade leviala
Kolumbias ja teistes riikides, kaasa arvatud Venetsueelas,
mis muutub kristluse suhtes järjest vaenulikumaks.
Corey Oddenil Kanada VOM'ist on hea meel projektis osaleda.
Uuendus võimaldab meil jõuda piirkondadesse,
mida kontrollivad marksistlikud geriljad,
ja nii avaneb meil võimalus neid Kristusele võita.
Kolumbia mägedest dzhunglitesse kõlab evangeelium
Kanadas toodetud Galcom raadiotel.
Seadeldised saabuvad koos kristlike raamatutega
tihti langevarjudega.
"Gabriela" oli üks neist, kes tuli usule
Colombia Para Cristo raadio- ja kirjandusteenistuse kaudu.
Nüüd aitab ta samal teenistusel luua kontakte
ohtliku sõjatsooni võitlejatega.
Geriljad ja nendega sümpatiseerijad käivad raadiote ja Piiblite järel
ning naasevad ja uurivad Piiblit ja kuulavad raadiot.
Nii Gabriela kui Alex palvetavad, et nende elud muutnud sõnum
tooks ühel päeval rahu ka Kolumbia ohtlikemaisse
võitluspiirkondadesse.
CBN'i Uudistele, Greg Musselman Kolumbiast.
Järgmiseks Kristliku Maailma Uudistes -
sõbrasuhted Vene valitsuse ja Õigeusu Kiriku vahel
ja kuidas see võib mõjutada usuvabadust.
On üks asi, milles uudistepublik on ühel meelel -
nad tahavad muutust.
Maailma juhtiv kristlik uudisteorganisatsioon
toob teieni rahvuslikud ja rahvusvahelised uudised
ning analüüsid kogu päeva jooksul -
hommikuti,kiirel lõunatunnil, hilisel pärastlõunal ja õhtuti.
Uudised kristlikust perspektiivist, sulle sobival ajal,
on internetis saadaval 24 tundi ööpäevas!
Kui suudaksin ehitada suure, tugeva keha, soomusrüü enda ümber,
ei saa keegi mulle enam haiget teha.
Kui mu ema mind ei armasta ja mu bioloogiline isa mind ei armasta,
kuidas saab üldse keegi mind armastada?
Jumal armastab meid ja tahab meie jaoks parimat.
Olen selle elav tõend.
Andke Talle vaid võimalus.
- Tere tulemast tagasi!
NSVL-is kiusasid kommunistid Vene Õigeusu Kirikut aastaid taga.
- Kuid kommunismi langemise järel on Õigeusu Kirik kasvanud
nii suuruse kui mõju poolest.
Nagu ma hiljutisel Moskva-reisil avastasin,
kasutavad nad oma uut võimu teiste kirikute vastu.
Kaheksa aastat juhtis Juri Sipko üht Venemaa suurimat
baptistiorganisatsiooni.
Nüüd, 20 aastat pärast kommunismi lõppu,
teevad talle muret üha tihenevad ähvardused
riigi evangeelse liikumise vastu.
Kommunismi kokkuvarisemine pidi juhatama sisse
suurema usuvabaduse ajastu, kuid kardan,
et liigume vastupidises suunas.
Venemaa evangeelsed kristlased tunnevad ebamugavust
vaadates üha kasvavaid ilmselgelt mugavaid suhteid
Vene valitsuse ja Vene Õigeusu Kiriku vahel.
Näiteks kehtestas valitsus hiljuti koolides Vene õigeusul põhinevad
usuõpetuse tunnid.
Eelmise aasta lõpus teatas Vene president algatusest
määrata kõikide armeeüksuste juurde Vene õigeusu kaplanid.
Meie konstitutsioon kuulutab selgelt, et ükski religioon ei või olla riigireligioon.
Venemaa vaatlejate sõnul kasvab kiriku tähtsus tänu kahele mehele -
peaminister Vladimir Putinile ja president Dmitri Medvedevile.
Ka meedia on mänginud olulist rolli, näidates riigijuhte
sageli jumalateenistustel.
Sergei Rjahhovski tunneb mõlemat väga hästi.
Venemaa Nelipühi Liidu esimehena kohtub ta regulaarselt
valitsuse ja Õigeusu Kiriku juhtidega.
Ta on mures, et Õigeusu Kiriku mõju kasvab usuvabaduse arvelt,
eelkõige selliste vähemuste nagu kristlaste, juutide,
moslemite ja budistide arvelt.
Venemaa usuelu reguleerivad paljud seadused ja määrused.
Näiteks evangeelsed kristlased ei saa lihtsalt minna
ja osta kirikuhoonet, maatükki või ehitada kirikut.
Õigeusu Kiriku elu
on aga pärast aastakümneid kestnud tagakikusu lihtne.
Nõukogude ajal hävitatud kirikuid taastatakse Vene maksumaksja rahaga.
Viimase 20 aasta jooksul on valitsus eraldanud
sadu miljoneid dollareid ligi 23 000 kiriku taastamiseks.
Enamus venelasi väidab end Vene Õigeusu kiriku liikmeteks.
Ometi leidsime Moskva tänavailt vastakaid reaktsioone
kiriku ja riigi kasvava sõpruse suhtes.
Kuulun kirikusse ja olen rõõmus,
et meie juhid institutsiooni hästi suhtuvad.
Peame vaatama vaid islamiriikidesse ja Lähis-Idasse,
et näha riigi ja kiriku sõbrasuhte ohte.
Roman Lunkin on Moskvas tegutsev inimõiguste advokaat.
Tema sõnul võitleb Õigeusu Kiriku pea
oma mõjuvõimu laiendamise eest.
Vene Õigeusu Kiriku uus pea patriarh Kirill
püüab muuta õigeusku misjonimeelsemaks religiooniks
ja eemalduma vanast imidzhist õigeusust kui muuseumireligioonist,
mis on vana ja moest väljas.
Õigeusu Kiriku suurimad konkurendid on hoogsalt kasvavad evangeelsed,
karismaatilised kogudused.
Nii paljud venelased lahkuvad õigeusu kirikust
ja ühinevad karismaatiliste kogudustega,
ja see ei meeldi neile.
Rjahhovski andis CBN'i uudistele ühe Vene küsitlusfirma koostatud
ja Õigeusu Kiriku poolt toetatud dokumendi.
Uurimuse pealkirjaks on "Uus-nelipühi sektide potensiaali
nõrgendamise ja nende ohvrite aitamise võimalused".
Uusi karismaatilisi ja nelipühi kirikuid nähakse kahtlaste sektidena.
Kunagise tagakiusatud vähemusena omavad evangeelsed kristlased
ühiskonnas suuremat mõju, näidates,
mis tähendab olla Jeesuse Kristuse tõeline jünger.
Inimesed otsivad elu mõtet, siiraid elustiile, siiraid suhteid.
Keset kõiki majanduslikke ja ühiskondlikke muutusi,
on meil võimalus demonstreerida isiklikku suhet Jeesusega.
Teisi lugusid Venemaa kristlusest ja igapäevaseid uudiseid
kogu maailma koguduse tööst leiate meie veebilehelt
cwnews.org
Tuleme kohe tagasi.
Lõime selle veebilehe, et lapsed võiksid õppida
Piiblit tundma täiesti uuel viisil.
Lastele meeldib superbook.tv
Seal on mänge. Saab luua oma Superraamatu tegelase.
Meil saab isegi kuulata muusikat Superraamatu raadiost.
Superraamat on CBN-i animeeritud seeria,
mis õpetab Piiblit läbi kahe sõbra
ja nende robotist kaaslase silmade läbi.
Räägime lugusid alates loomisest kuni Kristuse tagasitulekuni.
Veebileht õpetab lastele ka eluõppetunde.
Vanemad võivad koos lastega netis aega veeta
ja õppida Piiblit tundma.
Toetades seda, aitate tuua Jumala Sõna
kogu maailma lasteni.
Sirutume uue põlvkonna poole Jeesuse Kristuse evangeeliumiga.
Koos võime anda tänapäeva lastele Piibli tõde lõbusal ja põneval moel,
mis muudab nende elud.
Külastage Superbook.tv-d juba täna!
Elu võib olla raske. Meil kõigil on väljakutseid.
Jeesus käskis meil üksteise eest palvetada
ja just seda tahamegi teha.
Interaktiivne 700-klubi kasutab tehnoloogiat,
et ühendada kristlasi üksteise eest palvetama,
kohtuma endasarnaste inimestega ja nendega reaalajas vestlema.
Vaadake, kuidas Jumal teeb inimeste eludes imesid.
Osalege interaktiivses 700-klubis tööpäevadel kell 11.00 ET!
Kristliku Maailma Uudised -
sinu aken globaalsesse kogudusse.
Lood ärkamisest
tagakiusust
ja kristlike juhtide mõjust.
Vaadake Kristliku Maailma Uudiseid!
Lõpetuseks sellel nädalal -
Rev Billy Graham paraneb pärast kopsupõletikuravi
North-Carolina haiglas.
Heather Sells jätkab.
92-aastane evangelist tuli kolmapäeva hommikul
Misjonihaiglasse pärast eelmisel õhtul kogetud hingamisraskusi.
Tema lapselapse Jonathan Lotz'i, Ann Graham Lotzi poja sõnul
toetub perekond usule.
Ta on hea tervise juures ja rõõmus, kuid 92-aastase jaoks
kõigi oma tervisemurede ja aastatega,
saab ta päris hästi hakkama ja me hoiame tal lihtsalt silma peal.
Graham ei viibi enam tihti avalikkuse ees.
Vanadusega seotud seisundite tõttu nagu nägemise halvenemine
ja kuulmise kaotus, viibib ta peamiselt kodus.
Grahami naine Ruth Bell Graham suri 2007. aastal.
Perekonnasõbra Glenn Wilcoxi sõnul tunneb Graham temast suurt puudust.
Tean, et ta on valmis ühel päeval taevasse minema,
et Ruth'iga olla, aga ta ütles, et ta ei pea seda kohe tegema.
Analüüsid näitavad, et Grahami süda on normis
ja arstide sõnul on tema olukord stabiilne.
Mind hämmastab tema terav mõistus ja võime paljudest asjadest
intelligentselt rääkida.
Tema füüsiline ihu on lihtsalt väsinud.
Viimati viibis Graham haiglas 2008. aastal, kui oli kodus kukkunud.
- Mul oli õnn viibida tema viimasel ärkamiskoosolekul New Yorgis.
- Ta ei ole mitte usu hiiglane, vaid titaan.-Aamen!
- Need olid meie tänased uudised. Aitäh, et olite meiega.
- Kohtumiseni järgmisel nädalal! Jumal õnnistagu teid!
Tõlge: Monika Jaaguri